Tapanainen, Aino (2014)
tapanainen_aino.pdf (10.64Mt)
Tapanainen, Aino
http://urn.fi/URN:NBN:fi:amk-2014052710461
Opinnäytetyön toimeksiantaja oli FutureFURstudio-hanke, jonka tavoite oli luoda Pohjanmaalle kansainvälisesti tunnettu turkisalan designkeskus koko turkistoimialalle. Hanke osallistui kutsuttuna näytteilleasettajana IDF - Istanbul Leather Fair nahka- ja turkisalan ammattimessuille vuosina 2012 ja 2013. Vuoden 2012 messuosallistuminen oli hankkeelle ensimmäinen markkinointitapahtuma Euroopan Unionin ulkopuolella.
Opinnäytetyön tavoitteena oli hankkia sekä tietoa Turkista hankkeelle uutena markkinamaana että tietoa ammattimessuista, joihin osallistuttiin. Opinnäytetyö rajattiin messuprojekteissa näyttelytavaroiden kuljetusten suunnittelemiseen, designturkisasujen pakkaamiseen ja siihen liittyvien määräysten selvittämiseen ja kuljetuksissa käytettyjen vientiasiakirjojen laatimiseen. Työn tekijä osallistui myös messuosastojen rakentamiseen ja purkamiseen sekä FutureFURstudio-hankkeen markkinointiin messuosastolla molempina vuosina. Opinnäytetyön tavoitteena oli myös luoda uusia käytännön toimintamalleja hankkeelle.
Työ oli toiminnallinen opinnäytetyö. Ammattimessuille osallistuttiin kahdella eri designturkisasumallistolla. Vuoden 2012 messuilla esiteltiin opiskelijoiden suunnittelema ja valmistama designturkisasumallisto ja vuoden 2013 messuilla hankkeen työpajassa valmistettu mallisto. Messuprojektit kestivät molempina vuosina lokakuusta maaliskuuhun. Kuljetukset hankittiin ostopalveluna kotimaiselta kuljetusliikkeeltä. Messuosallistuminen järjestettiin yhteistyössä turkkilaisen messujärjestäjän kanssa. Tiedonkeruumenetelminä käytettiin kirjallisuutta, asiantuntijoiden haastatteluja ja internet-sivustoja. Osa tiedoista pohjautuu tekijän aikaisempaan työkokemukseen.
Opinnäytetyössä saatiin tietoa Turkista markkinamaana, IDF - Istanbul Leather Fair ammattimessuista, käytetyistä kuljetusmuodoista ja vientiasiakirjoista. Hankittiin tietoa ja opittiin sekä pakkaamaan designturkisasut kuljetusten vaatimien määräysten mukaisesti että täyttämään tarvittavia vientiasiakirjoja, kun osallistuttiin Euroopan Unionin ulkopuolella järjestettäviin messuihin. Näiden tietojen pohjalta luotiin hankkeelle uusia toimintamalleja ja saatiin uusia yhteistyökontakteja, joita voidaan hyödyntää jatkossa.